LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO

2010 M. BIRŽELIO 28 D. ĮSAKYMO NR. A1-309 „DĖL GLOBOS NAMŲ „UŽUOVĖJA“ NUOSTATŲ PATVIRTINIMO“ PAKEITIMO

2024 m. kovo 26 d. Nr. A1-234

Vilnius

1. Pakeičiu Globos namų „Užuovėja“ nuostatus, patvirtintus Lietuvos Respublikos socialinės apsaugos ir darbo ministro 2010 m. birželio 28 d. įsakymu Nr. A1-309 „Dėl Globos namų „Užuovėja“ nuostatų patvirtinimo“, ir 3 punktą išdėstau taip:

„3. Įstaiga yra viešasis juridinis asmuo, turintis sąskaitas banke ir antspaudą su Lietuvos Respublikos valstybės herbu bei pavadinimu. Įstaigos buveinės adresas: Vilnius, Rukeliškių g. 26.“

2. Įgalioju globos namų „Užuovėja“ direktorių pasirašyti globos namų „Užuovėja“ nuostatus su visais pakeitimais ir atlikti visus Lietuvos Respublikos teisės aktų nustatytus veiksmus, susijusius su jų užregistravimu Juridinių asmenų registre.

3. Į p a r e i g o j u globos namų „Užuovėja“ direktorių, įregistravus Globos namų „Užuovėja“ nuostatus Juridinių asmenų registre, apie tai pranešti Teisės aktų registro tvarkytojui.

Socialinės apsaugos ir darbo ministrė	Monika Navickienė